Lindie Strydom: “Doen elke dag net wat jy kan” | Voelgoed
Lindie Strydom: “Doen elke dag net wat jy kan”	Gelaai deur admin op Wo, 04/12/2017 - 12:24 Lindie Strydom het geleer om nie uit te stel nie, maar om elke dag in die nou te leef en elke taak bietjie vir bietjie aan te vat. Sy vertel ons meer hoe sy die lewe suksesvol aandurf.
478 keer gelees Stewige supermark-syfers dalk goeie nuus vir ekonomie | Netwerk24
Franse kan Alun Wyn se sjampanje versuur
’n Groot prestasie wag op Wallis se slot Alun Wyn Jones wanneer hy sy span Sondag teen Frankryk in die Wêreldbeker-kwarteindronde op die veld lei – maar daar is ook ’n kans dat dit ’n tranedal kan wees.
Deur Hanlie Stadler 17 Julie 2019 13:57
Dit blyk supermarkte hou nog kop bo water, al druk die ekonomie. Foto: iStock
’n Stewige 7,7% méér geld is in Mei bestee by die algemene handelaars waar Suid-Afrikaners die meeste van hul kos en kruideniersware koop, vergeleke met Mei 2018. In konstante 2015-randwaarde (wat dus die uitwerking van prysstygings uitsluit) het verkope met 4% gegroei.
Dié syfer kom uit die kleinhandelverkoopsyfers wat Statistieke Suid-Afrika Woensdagmiddag uitgereik het.
Alle kleinhandelverkope het van jaar tot jaar met 2,2% gegroei. Dis die tweede hoogste groeikoers vanjaar nadat dit in April 2,7% was.
Tussen April en Mei het kleinhandelverkope met net 0,1% gegroei.
Seker die belangrikste syfer is egter die driemaandegroei van 1,1%. Dit is die eerste keer sedert Januarie dat die driemaandesyfers positief is. Hoewel dit nog nie die tweede kwartaal verteenwoordig nie – dis die groei in Maart, April en Mei teenoor Desember, Januarie en Februarie – is dit kans nou baie goed dat kleinhandelverkope in die tweede kwartaal gegroei het.
Kwartaalgroei is die manier waarop die bruto binnelandse produk (BBP) bereken word. Die BBP vir die tweede kwartaal sal eers in September bekend wees, maar gegewe hoe belangrik verbruikers se besteding vir die BBP is, is daar rede om versigtig optimisties te wees.
Die ekonome wat aan Sake se Ekonoom van die Jaar-wedstryd deelneem, verwag op die oomblik ’n gemiddeld van 0,69% groei vir die hele 2019.
Benewens die sterk groei by algemene handelaars, was meubelverkope 3,2% hoër as ’n jaar gelede (in konstante randwaarde); verkope van toiletware, grimering en medisyne was 2,9% hoër en verkope by spesialis-kosplekke soos deli’s en bakkerye was 2,7% hoër.
Vir die hele jaar tot Mei is kleinhandelgroei tot dusver ’n tam 0,1%.
Die Nedbank-ekonome Johannes Khosa en Dennis Dykes verwag dat kleinhandelverkope vir die res van die jaar positief gaan bly, ondersteun deur lae inflasie en die lae rentekoers. “Die styging sal egter beperk word deur onder meer swak vertroue en beperkte werkvooruitsigte.”
Onder die dinge wat verbruikersvertroue ondermyn, tel die vrees vir verdere beurtkrag, traer wêreld- ekonomiese groei, die regering se swak fiskale posisie en voortslepende beleidsonsekerheid, sê Nedbank. “Dit sal kapitaalbesteding kniehalter en werkskepping beperk, wat verbruikers tesame met hoë brandstof- en geadministreerde pryse (soos kragtariewe) en hoë kredietvereistes versigtig sal maak om aggressief te bestee op nie-noodsaklike goedere en dienste.”
Meer oor: Kleinhandel | Supermark
Woolworths styg 8% ná verkope van klere verbeter
Maak ‘naakte groente’ goedkoper ook, pleit lesers
Kommissie se pak slae vir supermarkte uitgestel